als_Latn dik_Latn sag_Latn
SHPËRNDARJE
Ministria e Shëndetësisë gjatë vitit të kaluar ka shpenzuar mjetet për trajtim të pacientëve me leukemia, pa shpallur një tender ndërkombëtar përmes të cilit do të bënte marrëveshjeve specifike për trajtimin e fëmijëve me leukemi. Kështu, paratë nga fondi prej 5.5 milionë janë shpenzuar duke i përzgjedhur spitalet për mjekimin e fëmijëve pa konkurrencë.
Një raport që e ka bërë publik Koalicioni i OJQ-ve për Mbrojtjen e Fëmijëve (KOMF) adreson shumë probleme në trajtim të leukemisë, duke filluar qysh në fazën e diagnostifikimit të fëmijëve të sëmurë me leukemi. Ndërkohë, sa i përket shpenzimit të mjeteve për trajtim të pacientëve me leukemia, gjatë vitit 2014, del se në mungesë të marrëveshjeve specifike mes spitaleve ndërkombëtare dhe MSH, janë shpenzuar paratë pa u shpallur tender, dhe duke u përzgjedhur spitalet për mjekimin e fëmijëve pa konkurrencë. Ky fond prej 5.5 milionë euro ishin ndarë nga ish kryeministri për mjekimin e fwmijëve me leukemi.
QKUK - Spitali Pediatrik, sipas këtij raporti, nuk ka arritur asnjëherë të kryej të gjitha analizat e mjaftueshme diagnostike për fëmijët që janë diagnostifikuar apo që duhet diagnostifikuar me leukemi, shkruan Zëri.
“Ka mungesë të investimeve në aparaturat adekuate diagnostifikuese për leukeminë tek fëmijët. Kjo dokumentohet edhe me faktin se analizat për leukemi bëhen jashtë Kosovës, ngase nuk mund të kryhen në spitalet brenda Kosovës”, thuhet në raportin e KOMF.
Shteti pa plane parandaluese për leukeminë
Tutje, raporti gjithpërfshirës dhe analitik, adresuar kryesisht aspekteve të trajtimit mjekësor të fëmijëve me leukemia gjatë vitit 2014, sqaron se mungojnë të dhëna apo statistika krahasuese lidhur me sëmundjen e leukemisë tek fëmijët kosovarë. “Si pasojë nuk dihet nëse sëmundja e rëndë ka evoluar kohëve të fundit apo kemi stagnim të saj.
Spitalet posedojnë vetëm të dhënat për vitin 2014, lidhur me sëmundjet e kancerit tek fëmijët. Madje mungon edhe një regjistër specifik krahasues për kancerin, me anën e të cilit do të mbaheshin ndër vite të dhënat për pacientin, diagnoza e saktë, mënyra e trajtimit mjekësor etj”, thuhet në raportin e KOMF, ku thuhet se një regjistër të tillë do të duhej ta kishte Ministria e Shëndetësisë, ku figurojnë të dhënat të cilat tregojnë trendet e kësaj sëmundje. “Në të njëjtën kohë duhet të ketë edhe plane parandaluese nga ana e Ministrisë së Shëndetësisë apo institucioneve tjera shëndetësore për sëmundjen e kancerit, apo konkretisht leukemisë”, thuhet në hulumtim, shkruan Zëri.
Ajo që sfidon më së shumëti spitalet, është mungesa e burimeve njerëzore të specializuara për trajtimin e leukemisë, pavarësisht se aftësimi i vazhdueshëm profesional në të gjitha nivelet e kujdesit shëndetësor parashihet edhe me Ligjin e Shëndetësisë. “Në Klinikën e Onkologjisë Pediatrike ka vetëm pediatër që kanë përvojën mjekësore në QKUK nga e cila kanë marrë titullin e Onkologut me një vendim të Ministrit të Shëndetësisë, mirëpo nuk ka Onkolog pediatrik të specializuar për këtë fushë”, thuhet në raport. Pacientët ndërkaq, kanë paqartësi rreth çështjes së rimbursimit të ilaçeve nga ana e Ministrisë së Shëndetësisë ngase kjo fundit nuk ka arritur asnjëherë të rimbursojë ato për pacientët e sëmurë nga leukemia.
Boshllëqet në komunikim krijojnë mosbesim ndërmjet mjekëve dhe prindërve të pacientëve
Si zgjidhje për këtë, KOMF-i sheh mundësinë e shtimit të buxhetit aktual për ilaçet si dhe vënien e ilaçeve onkologjike nën përgjegjësinë e vetë klinikave.
“Ende ka boshllëqe në infrastrukturën ligjore ngase e drejta e fëmijëve për shërbime shëndetësore dhe për shërbime falas do të mohohet deri në rregullimin e plotë të ligjeve të tilla, të cilat janë esenciale dhe të domosdoshme. Moszbatimi i Ligjit për Sigurime Shëndetësore dhe mungesa e Ligjit për Transplantimin e Organeve vazhdon të jetë një problematikë që shton hendekun më tej”, thuhet në raport.
Spitali Pediatrik nuk ka as parametra se deri në cilën shkallë mund të trajtohet apo menaxhohet sëmundja në Kosovë, problematikë kjo që jo vetëm që shkakton konfuzion tek stafi mjekësor që punon për luftën kundër leukemisë, por në të njëjtën kohë bën që në stade të caktuara të mos punohet në interesin më të mirë të fëmijës.
“Vërehet mungesa e besimit nga ana e prindërve në institucionet shëndetësore si pasojë e problemeve në komunikim me stafin mjekësor. Ka ngecje të komunikimit ndërinstitucional, gjë që ka ndikuar që pacientët të vonohen për trajtim jashtë vendit. Për shembull, ka pasur raste që mjekët në QKUK nuk kanë dhënë informata të mjaftueshme për pacientin kurse të njëjtat informata nuk ia kanë përcjellë me kohë as zyrtarëve të Ministrisë së Shëndetësisë”. Si pasojë, ka pasur vonesa në mjekim të pacientëve, shkruan Zëri.
“Nuk ka fond të qëndrueshëm për trajtim jashtë vendit të fëmijëve me leukemi, derisa fondi prej 5.5 milionë Euro po shihet si zgjidhje deri në krijimin e Fondit të Sigurimeve Shëndetësore për pacientët me leukemi që kanë nevojë për trajtim jashtë Kosovës. Ky fond të sigurohet në këtë shkallë, derisa nuk fillon zbatimi i Ligjit të Sigurimeve Shëndetësore”, kërkohet nga KOMF. Kështu, Koalicioni që mbledh rreth vetes 16 organizata jo-qeveritare që punojnë në fushën e mbrojtjes së fëmijëve në Kosovë, ka dhënë edhe një varg rekomandimesh për institucionet qeveritare për të përmirësuar trajtimin mjekësor të fëmijëve me sëmundjen e leukemisë. /Zëri/
Tetëdhjetë e katër imigrantë, gomonia e të cilëve po mbytej, u shpëtuan sot në brigjet e Libisë,...
Fillon ndërtimi i shtëpisë për nënën që jetonte në një kasolle me dy jetimët e sajKasollja të...
Kryeministri kirgiz, Djoomart Otorbaiev dha sot dorëheqjen pas polemikave rreth rolit të Kirgistanit për funksionimin e një...
Presidenti amerikan, Barack Obama njoftoi sot vdekjen e dy pengjeve perëndimorë të Al-Kaedës, vrarë gabimisht në muajin...
Drejtuesit evropianë kërkojnë t’i japin fund dramës së imigrantëve në Mesdhe duke përfshirë...
Shtëpia e Bardhë të enjten tha se Shtetet e Bashkuara do të kompensojë familjet e pengjeve të vrara, një amerikan...
Mijëra persona janë evakuuar pas shpërthimit të vullkanit në Kili, për herë të parë në 42...
Para disa ditëve u publikuan disa pamje filmike dhe foto personale të gazetarit të njohur Sokol Balla, drejtues dhe autor i emisionit...
Autoritetet lokale në Graqanicë, që vijnë nga Lista Serbe, kanë ndaluar kryetarin e Partisë Demokratike serbe, Bojan...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn